S-187/2012

Mál þetta, sem dómtekið var 13. júní sl., er höfðað með ákæru lögreglustjórans á höfuðborgarsvæðinu, útgefinni 28. febrúar 2012, á hendur Á-kk-þgf B-kk-þgf, kt. 000000-0000, Birkigrund 46, Kópavogi „fyrir eftirtalin umferðarlaga-, vopnalaga- og fíkniefnalagabrot í Reykjavík á árinu 2011:

I

Umferðarlagabrot, með því að hafa:

1. Að morgni sunnudagsins 28. ágúst ekið bifreiðinni RD-978 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 90 ng/ml, kókaín 25 ng/ml og MDMA 35 ng/ml) norður Háaleitisbraut, á vegarkafla við Austurver, uns lögreglan stöðvaði aksturinn skömmu síðar.

(Mál nr. 007-2011-52690)

2. Aðfaranótt sunnudagsins 30. október ekið sömu bifreið og greinir í 1. tölulið sviptur ökurétti, óhæfur til að stjórna henni örugglega vegna áhrifa ávana- og fíkniefna og undir áhrifum áfengis (í blóði mældist amfetamín 140 ng/ml, kókaín 25 ng/ml og vínandamagn 1,70 ‰) um Lækjargötu, á vegarkafla við Stjórnarráðshúsið, uns lögreglan stöðvaði aksturinn skömmu síðar.

(Mál nr. 007-2011-64652)

3. Aðfaranótt sunnudagsins 13. nóvember ekið sömu bifreið og greinir í 1. tölulið sviptur ökurétti um Hafnarstræti, uns lögreglan stöðvaði aksturinn skömmu síðar.

(Mál nr. 007-2011-67384)

Telst þetta varða við 1. mgr. 48. gr. en brot í 1. og 2. tölulið auk þess við 1., sbr. 2. mgr. 45. gr. a. og brot í 2. tölulið auk þess við 1., sbr. 3. mgr. 45. gr., allt sbr. 1. mgr. 100. gr. umferðarlaga nr. 50/1987, með áorðnum breytingum.

II

Vopnalagabrot, með því að hafa í sama skipti og greinir í 2. tölulið í lið I haft í vörslum sínum járnkylfu sem lögregla fann í bifreiðinni RD-978.

(Mál nr. 007-2011-67384)

Telst þetta varða við c-lið 2. mgr. 30. gr, sbr. 1. mgr. 36. gr. vopnalaga nr. 16/1998.

III

Fíkniefnalagabrot, með því að hafa aðfaranótt þriðjudagsins 13. desember haft í vörslum sínum 0,54 g af maríhúana á veitingastaðnum Monte Carlo, Laugavegi 34a, sem lögregla fann við leit á ákærða.

(Mál nr. 007-2011-73081)

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga. Jafnframt er krafist upptöku á 0,54 g af maríhúana, sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á járnkylfu, sem hald var lagt á, skv. 1. mgr. 37. gr. vopnalaga nr. 16/1998.

Mál nr. S-520/2012 var sameinað þessu máli, en það er höfðað með ákæru lögreglustjórans á höfuðborgarsvæðinu, útgefinni 5. júní 2012, á hendur ákærða, fyrir eftirtalin brot framin á árinu 2012:

I

Fíkniefnalagabrot, með því að hafa sunnudaginn 18. mars, að Birkigrund 46 í Kópavogi, haft í vörslum sínum 38 kannabisplöntur, 0,65 g af marijúana, 0,41 g af amfetamíni og 0,13 g af kókaíni, sem lögregla fann við leit, og hafa um nokkurt skeið fram til þess dags ræktað greindar plöntur.

(Mál nr. 007-2012-15097)

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II

Umferðarlagabrot, með því að hafa að kvöldi laugardagsins 14. apríl ekið bifreiðinni RD-978 sviptur ökurétti austur Fellsmúla í Reykjavík, á vegarkafla við Háaleitisbraut, uns lögreglan stöðvaði aksturinn skömmu síðar.

(Mál nr. 007-2012-20609)

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 38 kannabisplöntur, 0,65 g af marijúana, 0,41 g af amfetamíni, 0,13 g af kókaíni og 8,28 g af óskilgreindum efnum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 3 gróðurhúsalömpum, 2 ræktunartjöldum, 2 viftum, 2 börkum með áfastri viftu, 2 tímastillum, 2 flúrljósum, 2 hitamælum, 1 loftsíu, 28 plastfötum og 3 blómapottum úr plasti, sem lagt var hald á í málinu, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1986. Samkvæmt sakavottorði gekkst hann undir sektargreiðslu hjá lögreglustjóra á árinu 2004 fyrir fíkniefnalagabor og í apríl 2005 var hann dæmdur í tveggja mánaða skilorðsbundið fangelsi fyrir líkamsárás. Á árinu 2006 gekkst ákærði tvívegis undir sektargreiðslu hjá lögreglustjóra, fyrst fyrir hraðakstur og þá fyrir akstur sviptur ökurétti og annað minna umferðarlagabrot. Hinn 6. desember 2010 gekkst ákærði undir 210.000 króna sektargreiðslu og sviptingu ökuréttar í 12 mánuði, fyrir ölvunarakstur og akstur undir áhrifum fíkniefna. Hinn 14. mars gekkst ákærði undir viðurlagaákvörðun, 210.000 króna sekt og sviptingu ökuréttar í sex mánuði frá 6. desember 2011 fyrir akstur undir áhrifum fíkniefna og var um hegningarauka við sáttina frá 6. desember 2011 að ræða. Loks gekkst ákærði undir sektargreiðslu hjá lögreglustjóra 1. september 2011 fyrir fíkniefnalagabrot.

Í máli þessu er því um að ræða fyrstu ítrekun ölvunar- og fíkniefnaaksturs, en einnig hefur ákærði gerst sekur um akstur sviptur ökurétti.

Þykir refsing ákærða í máli þessu hæfilega ákveðin fangelsi í 60 daga. Þá er ákærði sviptur ökurétti í fjögur ár og sex mánuði frá birtingu dómsins að telja.

Ákærði sæti upptöku á 38 kannabisplöntum, 1,19 g af maríhúana, 0,41 g af amfetamíni, 0,13 g af kókaíni og 8,28 g af óskilgreindum efnum, þremur gróðurhúsalömpum, tveimur ræktunartjöldum, tveimur viftum, tveimur börkum með áfastri viftu, tveimur tímastillum, tveimur flúrljósum, tveimur hitamælum, einni loftsíu, 28 plastfötum og þremur blómapottum úr plast.

Ákærði greiði 458.121 krónu í sakarkostnað, þ.m.t. þóknun skipaðs verjanda síns, S-kk-ef S-kk-ef hdl., sem þykir hæfilega ákveðin 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, Á-kk-nf B-kk-nf, sæti fangelsi í 60 daga.

Ákærði er sviptur ökurétti í fjögur ár og sex mánuði frá birtingu dómsins að telja.

Ákærði sæti upptöku á 38 kannabisplöntum, 1,19 g af maríhúana, 0,41 g af amfetamíni, 0,13 g af kókaíni og 8,28 g af óskilgreindum efnum, þremur gróðurhúsalömpum, tveimur ræktunartjöldum, tveimur viftum, tveimur börkum með áfastri viftu, tveimur tímastillum, tveimur flúrljósum, tveimur hitamælum, einni loftsíu, 28 plastfötum og þremur blómapottum úr plasti.

Ákærði greiði 458.121 krónu í sakarkostnað, þ.m.t. þóknun skipaðs verjanda síns, S-kk-ef S-kk-ef hdl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 20.06.2012.